OpenLLM-France/wikimedia huggingface dataset:
# Alexander Hugo Bakker Korff

Alexander Hugo Bakker Korff (La Haia, 1824 – Leiden, 1882) fou un pintor de gènere neerlandès.

## Biografia

Segons el Rijksbureau voor Kunsthistorische Documentatie (RKD; en català, Institut Neerlandès per a la Història de l'Art), Alexander Hugo Bakker Korff va ser un alumne dels pintors Cornelis Kruseman i Hubertus van Hove conegut pels seus Bakker Korffjes (obres de gènere de dones amb barrets en interiors), que començà a pintar el 1856 quan vivia a Oegstgeest i utilitzava les seves germanes com a models. La dècada del 1840 aprengué a Koninklijke Academie van Beeldende Kunsten de La Haia i a Koninklijke Academie voor Schone Kunsten d'Anvers, on seguí el mestratge de Nicolaes de Keyser, entre d'altres.
El 1870 se li atorgà la condecoració de l'orde de Leopold després que les seves obres es presentessin a una exposició de Brussel·les el 1869. Bakker Korff fou membre del Pulchri Studio i més tard es convertia en membre de junta del col·lectiu d'artistes de Leiden Leids Schilder- en Tekengenootschap Ars Aemula Naturae. Els seus alumnes van ser Dirk Leonardus Kooreman, Jan Hendrik van Rossum du Chattel, Elias Stark, Jan Jacob Zuidema Broos i Mathilde Tonnet.

## Referències

* 1 2 3 4 «Alexander Hugo Bakker Korff» (en neerlandès). Rijksbureau voor Kunsthistorische Documentatie.

## Enllaços externs

             A Wikimedia Commons hi ha contingut multimèdia relatiu a: Alexander Hugo Bakker Korff
* Alexander Hugo Bakker Korff a artnet (neerlandès)
* Alexander Hugo Bakker Korff a Biografisch Portaal (neerlandès)
# Carl Appel

Carl Appel (Berlín, 17 de maig de 1857 - Breslau, 13 de febrer de 1934) Carl Louis Ernst Appel fou un romanista alemany. Va fer la tesi doctoral sota la direcció d'Adolf Tobler i la va defensar el 1882 a la Universitat de Berlín. La tesi consistí en una edició de l'obra del trobador Peire Rogier.
Des de 1886 fou docent a la Universitat de Königsberg (actual Kaliningrad; aleshores a Prússia) i el 1892 obtingué una plaça de catedràtic a la Universitat de Breslau. Fou rector d'aquesta universitat el curs 1907-1908.
Appel va ser l'editor de nombrosos trobadors, en edicions que, tot i que han deixat de ser actuals, són clàsssiques. S'interessà també per la poesia italiana, amb publicacions sobre Petrarca. També completà el vuitè volum del Provenzalischem Supplementwörterbuch d'Emil Levy. També la Provenzalische Chrestomathie i la Provenzalische Lautlehre s'han convertit en clàssics de l'occitanística.

## Publicacions

* Das Leben und die Lieder des Trobadors Peire Rogier, Berlín 1882
* Die Berliner Handschriften der "Rime" Petrarcas, Berlín 1886
* Provenzalische Inedita aus Pariser Handschriften, Leipzig 1890; 1892 (edició francesa: París 1898)
* Zur Entwicklung italienischer Dichtungen Petrarcas, Halle a.S. 1891
* Provenzalische Chrestomathie, Halle a.S. 1895, 6a edició 1930 (Reimpressions: Hildesheim 1971, Ginebra 1974)
* Die Triumphe Francesco Petrarcas, Halle a.S. 1901
* Gui von Cambrai: Balaham und Josaphas, Halle a.S. 1907
* Der Trobador Cadenet, Halle a.S. 1920 (Reimpressió: Ginebra 1974)
* Bernart von Ventadorn. Seine Lieder, Halle a.S. 1915; 1926
* Provenzalische Lautlehre, Leipzig 1918
* Raïmbaut von Orange, Berlín 1928 (Reimpressió: Ginebra 1973)
* Bertran von Born, Halle a.S. 1931 (Reimpressió: Ginebra 1973)
* Die Lieder Bertrans von Born, Halle a.S. 1932
* Die Singweisen Bernarts von Ventadorn, Halle a. S. 1934

### Miscel·lània d'homenatge

* Festschrift für Carl Appel, Halle a.S. 1927 (Reimpressió: Ginebra 1975)

## Referències

* ↑ Dissertation: Das Leben und die Lieder des Trobadors Peire Rogier
* ↑ Rektoratsreden (HKM)
# Can Palomo (Vilassar de Dalt)

Can Palomo és una obra de Vilassar de Dalt (Maresme) protegida com a Bé Cultural d'Interès Local.

## Descripció

Casa de planta baixa, pis i golfes amb coberta d'un sol vessant i orientada a migdia. Posteriorment fou ampliada amb dos cosso conformant l'actual jardí. Un d'aquests cossos annexes presenta una galeria amb arcs de mig punt i coberta a un sol vessant a la planta pis.
Destaca el jardí romàntic i el barri d'accés d'estil neoclàssic. La configuració actual es de finals del segle xviii principis del XIX.
L'interior està profusament decorat amb frescos amb motius bíblics i florals. La façana també està decorada amb pintures.

## Referències

* 1 2 3 «Can Palomo». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 21 desembre 2019].
# Daniel Domscheit-Berg

Daniel Domscheit-Berg (anteriorment conegut amb el pseudònim de Daniel Schmitt (nat el 1978) és un activista informàtic alemany. És majorment conegut pel seu treball previ com a portaveu a Alemanya de WikiLeaks. Abans de treballar amb Wikileaks, Domscheit-Berg va estar implicat amb el grup de hackers alemanys del Chaos Computer Club. Va obrir un nou lloc de recull i revelació d'informació confidencial (o no publicada) sobre irregularitats: OpenLeaks, que va sortir a borsa el 26 de gener de 2011.
El 2011 ha publicat el llibre "WikiLeaks per dins".
Daniel va ser el 2011 l'autor de la destrucció de més de 3.500 comunicacions no publicades encara a Wikileaks amb algunes comunicacions que contenien centenars de documents. Incloent: US Government's No Fly List, 5 GB de Bank of America filtracions, informació privilegiada de 20 organitzacions de dretes i la prova de la tortura i els abusos del govern d'un país d'Amèrica Llatina.

## Referències

* ↑ Boyes, Roger «WikiLeaks defector Daniel Domscheit-Berg reveals Julian Assange's siege mentality». The Australian, 28-09-2010 [Consulta: 30 desembre 2010].
* ↑ ; Swaine, Jon «WikiLeaks Julian Assange: the most dangerous man in the world?». The Daily Telegraph [Londres], 11-12-2010 [Consulta: 13 desembre 2010].
* ↑ Slosson, Mary «WikiLeaks Defector Creates Spin-Off Site OpenLeaks». Neon Tommy, 12-12-2010 [Consulta: 13 desembre 2010]. Arxivat 2010-12-15 a Wayback Machine.
* ↑ Hosenball, Mark «Julian Assange vs. the world». National Post, 15-12-2010 [Consulta: 21 gener 2011].
* ↑ Nordstrom, Louise «Former WikiLeaks worker: Rival site under way». The Washington Times, 10-12-2010 [Consulta: 13 desembre 2010].
* ↑ «WikiLeaks per dins a Edicions la Campana». Arxivat de l'original el 2011-04-15. [Consulta: 26 abril 2011].
* ↑ «Top German Hacker Slams OpenLeaks Founder». SPIEGEL, 15-08-2011.
* ↑ Gosztola, Kevin «OpenLeaks Founder Destroys Cache of Unreleased WikiLeaks Documents». , 21-08-2011 [Consulta: 26 juny 2013]. Arxivat 2015-04-20 a Wayback Machine. «Còpia arxivada». Arxivat de l'original el 2015-04-20. [Consulta: 26 juny 2013].
* ↑ Moughty, Sarah «Ex-WikiLeaks Spokesman Destroyed Thousands of Unpublished Docs». , 22-08-2011.
* ↑ «We can confirm that the DDB ...». Twitter, 21-08-2011.
* 1 2 Marsh, Heather «Former WikiLeaks spokesman destroyed unreleased files». , 21-08-2011.
* ↑ «We can confirm that the DDB». Twitter, 21-08-2011.
* ↑ «We can confirm that the DDB ...». Twitter, 21-08-2011.
* ↑ Renata, Avila. «Open Letter», 15-08-2011. Arxivat de l'original el 2016-02-01. [Consulta: 26 juny 2013].
# Alberto Rodríguez Baró

* Aquest article tracta sobre el futbolista madrileny. Si cerqueu l'espasa japonesa, vegeu «Tachi».
Alberto Rodríguez Baró (10 de setembre de 1997), més conegut com a Tachi, és un futbolista professional madrileny que juga com a defensa central pel CD Mirandés.

## Carrera de club

Tachi va ingressar al planter de l'Atlético el 2013, provinent del Getafe CF. Promogut a l'equip filial al començament de la temporada 2016–17, va fer el seu debut sènior el 28 d'agost de 2016 com a titular, en una victòria per 1–0 a fora, a Tercera Divisió contra el Fútbol Alcobendas Sport.
Tachi va marcar el seu primer gol com a sènior el 7 de maig de 2017, el primer del partit en una derrota a fora per 3–1 contra l'AD Parla. Va contribuir amb 33 partits durant la seva primera campanya, en què l'equip va assolir la promoció a Segona Divisió B.
El 19 de juliol de 2019, després de ser titular regularment per l'Atleti B, Tachi va signar un contracte de quatre anys amb el Deportivo Alavés. Va fer el seu debut professional el 18 d'agost, entrant als darrers minuts pel seu company també debutant Luis Rioja en una derrota a casa per 1–0 contra el Llevant UE.
El 26 de gener de 2022, després d'hav jugat poc, Tachi es va traslladar al CF Fuenlabrada de la seva ciutat natal cedit per a la resta de la temporada de la Segona Divisió. El 31 d'agost va rescindir el seu contracte amb els Babazorros.
ADesprés de romandre a l'atur durant la resta de 2022, el 20 de gener de 2023, Tachi va marxar al Wisła Kraków de la lliga polonesa amb un acord fins al juny de 2024. El 3 d'agost va abandonar el club per acord mutu, i va signar un contracte d'un any amb el CD Mirandés de tornada a la segona divisió espanyola l'endemà.

## Referències

* ↑ «El Atleti B sí sabe lo que es ganar» (en castellà). Atlético Sport, 28-08-2016. Arxivat de l'original el 31 de març 2022. [Consulta: 27 juliol 2019].
* ↑ «El Atleti B concluirá líder el curso y luchará por el ascenso por la ruta de los campeones» (en castellà). Atlético de Madrid, 07-05-2017. [Consulta: 27 juliol 2019].
* ↑ «Alberto Rodríguez ficha por el Deportivo Alavés» (en castellà). Deportivo Alavés, 19-07-2019. [Consulta: 27 juliol 2019].
* ↑ «Joselu y Pacheco dan la primera victoria al Alavés» (en castellà). Marca, 18-08-2019. [Consulta: 19 agost 2019].
* ↑ «‘Tachi’ jugará cedido en el Fuenlabrada» (en castellà). Deportivo Alavés, 26-01-2022. [Consulta: 26 gener 2022].
* ↑ «El Deportivo Alavés y ‘Tachi’ separan sus caminos» (en castellà). Deportivo Alavés, 31-08-2022. [Consulta: 31 agost 2022].
* ↑ «Alberto Rodríguez Baró „Tachi” piłkarzem Wisły Kraków» (en polonès). Wisła Kraków, 20-01-2023.
* ↑ «Tachi odchodzi z Wisły Kraków» (en polonès). Wisła Kraków, 03-08-2023. [Consulta: 3 agost 2023].
* ↑ «Tachi, puntal para la zaga jabata» (en castellà). CD Mirandés, 04-08-2023. [Consulta: 4 agost 2023].

## Enllaços externs

* Tachi a BDFutbol
* Tachi a La Preferente (castellà)
* Tachi, Fitxa a Soccerway
# Mortal Kombat

«Mortal Kombat» té aquests significats:
* Videojocs:
** Mortal Kombat (sèrie de videojocs), saga de videojocs de lluita d'u contra u
** Mortal Kombat (videojoc) (1992)
** Mortal Kombat II (1993)
** Mortal Kombat 3 (1995)
** Ultimate Mortal Kombat 3 (1995)
** Mortal Kombat Trilogy (1996)
** Mortal Kombat Mythologies: Sub-Zero (1997)
** Mortal Kombat 4 (1997)
** Mortal Kombat Gold (1999)
** Mortal Kombat: Special Forces (2000)
** Mortal Kombat Advance (2001)
** Mortal Kombat: Deadly Alliance (2002)
** Mortal Kombat: Tournament Edition (2003)
** Mortal Kombat: Deception (2004)
** Mortal Kombat: Shaolin Monks (2005)
** Mortal Kombat: Armageddon (2006)
** Mortal Kombat: Unchained (2006)
* Cinema:
** Mortal Kombat: The Journey Begins pel·lícula de dibuixos animats publicat per Threshold el 1995 com a seqüela no oficial a la pel·lícula del mateix any
** Mortal Kombat (pel·lícula), pel·lícula del 1995 basada en la saga de videojocs Mortal Kombat
** Mortal Kombat: Annihilation, pel·lícula del 1997, en el qual, és la continuació de la primera pel·lícula
** Mortal Kombat: Devastation, tercera pel·lícula de la franquícia que es llançà l'any 2008
* Televisió:
** Mortal Kombat: Defenders of the Realm, sèrie de dibuixos animats de l'any 1996 per la TV
** Mortal Kombat: Conquest, sèrie de televisió que va durar entre 1998 i 1999
* Miscel·lània:
** Mortal Kombat (còmics), còmics fets entre 1992 i 1997
** Mortal Kombat Kard Game, joc de cartes col·leccionables de l'any 1996
# Flectonotus pygmaeus

Flectonotus pygmaeus és una espècie de granota que viu a Colòmbia i Veneçuela.
Està amenaçada d'extinció per la pèrdua del seu hàbitat natural.

## Referències

* La Marca, E., García-Pérez, J.E., Ardila-Robayo, M.C. & Lynch, J. 2004. Flectonotus pygmaeus. Llista Vermella d'Espècies Amenaçades de la UICN 2006. Consulta: 29 d'abril del 2008.
# Llista de jugadors d'escacs de l'Azerbaidjan

Aquesta llista mostra els Grans Mestres, Grans Mestres Femenines, Mestres Internacionals, Mestres Internacionals Femenines i altres jugadors d'escacs notables de l'Azerbaidjan segons la llista d'Elo de la Federació Internacional d'Escacs (FIDE) d'octubre de 2016.

## Grans Mestres

* Fərid Abbasov
* Cəmil Ağamalıyev
* Cahangir Ağarəhimov
* Rəşad Babayev
* Rüfət Bağırov
* Vüqar Həşimov (mort)
* Aydın Hüseynov (mort)
* Qədir Hüseynov
* Rəsul İbrahimov
* Elmar Məhərrəmov
* Nicat Məmmədov
* Rauf Məmmədov
* Şəhriyar Məmmədyarov
* Azər Mirzəyev
* Arkadij Naiditsch
* Namiq Quliyev
* Sərxan Quliyev
* Teymur Rəcəbov
* Eltac Səfərli

## Mestres Internacionals

* Nicat Abasov
* Orxan Abdulov
* Kamal Ağayev
* Nicat Ağayev
* Anar Allahveridyev
* Talib Babayev
* İlqar Bacarani
* Sənan Dövlətov
* Vasif Durarbəyli
* Rauf Hacılı
* Elmir Hüseynov
* Misrəddin İsgəndərov
* İzzət Kənan
* Cavad Məhərrəmzadə
* Ayaz Məmmədov
* Rəhim Qasımov
* Loğman Quliyev
* Vüqar Rəsulov
* Bəhruz Rzayev
* Ülvi Sadıqov
* Fikrət Sideifzadə
* Asif Yəqubi
* Məhəmməd Zülfüqarlı

## Grans Mestres Femenines

* Elmira Əliyeva
* Ağasıyeva Fidan
* Məmmədova Gülnar
* Xəyalə İsgəndərova
* Gülnar Məmmədova
* Türkan Məmmədyarova
* Zeynəb Məmmədyarova
* Günay Məmmədzadə
* Kazımova Nərmin
* İsmayılova Pərvanə
* İlahə Qədimova
* Aynur Sofiyeva
* Nərgiz Umudova

## Mestres Internacionals Femenines

* Nərmin Məmmədova

## Enllaços externs

* Llista de FIDE dels 100 millors escaquistes azerbaidjanesos FIDE (anglès)
# Alexandre Fàbregas i Carné

Alexandre Fàbregas i Carné, conegut com a Àlex Fàbregas, (Barcelona, Catalunya, 25 d'octubre de 1980) és un jugador d'hoquei sobre herba català, guardonat amb una medalla olímpica a Pequín 2008.

## Biografia

Va néixer el 25 d'octubre de 1980 a la ciutat de Barcelona. És nebot del també jugador d'hoquei sobre herba i medallista olímpic Francesc Fàbregas i Bosch i cosí de Quico Fàbregas.
Durant la seva participació en els Jocs Olímpics de Londres 2012 va rebre insults i amenaces a través de la xarxa social twitter, per haver expressat en una entrevista al diari Ara que jugava amb Espanya per obligació.

## Carrera esportiva

Membre del Reial Club de Polo de Barcelona va participar, als 23 anys, en els Jocs Olímpics d'Estiu de 2004 realitzats a Atenes (Grècia), on va aconseguir guanyar un diploma olímpic en finalitzar quart en la competició masculina d'hoquei sobre herba. En els Jocs Olímpics d'Estiu de 2008 realitzats a Pequín (República Popular de la Xina) amb la selecció espanyola aconseguiren arribar a la final de la competició, si bé s'haguren de conformar amb la medalla de plata.
Al llarg de la seva carrera ha guanyat una medalla en el Campionat del Món d'hoquei sobre herba i dues medalles al Campionat d'Europa.

## Referències

* ↑ «El jugador d'hoquei herba Àlex Fàbregas tanca el seu compte de Twitter després de rebre amenaces». Esport 3, 06-08-2012.
* ↑ «El ressò pel cas Fàbregas creix, ara als EUA». Vilaweb, 08-08-2012.
* ↑ «Àlex Fàbregas: "En cap moment jugo pensant que ho faig per Espanya"». diari Ara, 31-07-2012.
# Canvas (pel·lícula de 2020)

Canvas és un curtmetratge animat americà escrit i dirigit per Frank E. Abney III. Es va estrenar l'11 de desembre de 2020 a Netflix.

## Trama

Un avi es desperta sol a l'esquerra del llit amb un espai buit al costat dret del llit després de pedre a la seva dona. Ell, en cadira de rodes, surt fora de casa per saludar a la seva neta que es deixada per la seva filla. La neta li regala un dibuix i ell l'abraça. La seva neta es passa el dia pintant i intentant que el seu avi torni a pintar. Tot i això, l'avi encara està de dol i no té ganes de pintar. A la nit, la seva filla recull a la neta. Al dia següent, la filla torna a deixar la neta a casa de l'avi. La neta té curiositat per saber què hi ha rere l'armari. Obre la porta rere l'armari i troba l'estudi d'art del seu avi. Dins de l'estudi, troba un quadre de la seva àvia. L'avi entra amb la seva cadira de rodes a l'estudi i s'enfada al trobar la nena sostenint el quadre. Ell li pren l'obra de les mans. Mentre toca el quadre, apareix un record de la seva dona i estan ballant. De sobte troba la inspiració per tornar a pintar.

## Producció

Canvas va ser escrit i produït per Frank E. Abney III. Abney III va trigar sis anys a fer realitat el seu apassionat projecte, que es va centrar en el tema del dol. Canvas es va inspirar en les seves pròpies experiències de vida, com perdre al seu pare als cinc anys i "com la seva família es va veure afectada per això". Paige Johnstone va produir el curtmetratge. Va ser estrenat l'11 de desembre de 2020 a Netflix. Jermaine Stegall és el compositor del curt. El curt va ser presentat a cinemes seleccionats juntament amb Jelly Jamm: The Movie el 18 de desembre de 2020.

## Recepció

El 14 d'octubre de 2020, IndieWire va revelar que Netflix havia considerat Canvas com un dels seus tres candidats a l'Oscar al millor curtmetratge d'animació, juntament amb If Anything Happens I Love You i Cops and Robbers, per competir als Premis Oscar 2021.

## Referències

* ↑ «Canvas». [Consulta: 9 desembre 2020].
* 1 2 3 Desowitz, Bill. «Oscars 2021: Netflix Reveals Three Diverse, Social Action Animated Shorts — Exclusive». IndieWire, 14-10-2020. [Consulta: 9 desembre 2020].
* 1 2 Mallenbaum, Carly. «Netflix in December 2020: What's new and what's expiring». USA Today, 24-11-2020. [Consulta: 9 desembre 2020].
* ↑ Flores, Terry. «Inside Animator Frank E. Abney III's Netflix Short 'Canvas,' a Personal Portrait of Loss, Life and Love». Variety, 10-12-2020. [Consulta: 11 desembre 2020].
* ↑ «Canvas Crew». [Consulta: 9 desembre 2020].

## Enllaços externs

* Pàgina web oficial Arxivat 2020-11-25 a Wayback Machine.
* Canvas a Internet Movie Database (anglès)
# Calma

"Calma" és una cançó del 2018 del cantant porto-riqueny Pedro Capó, escrita juntament amb George Noriega i Gabriel Edgar Gonzalez Perez. Una versió remix amb Farruko va ser presentada el 5 d'octubre de 2018 i una altra versió remix amb Alicia Keys va ser presentada el 19 d'abril de 2019. El video remix ha rebut mes de 1.000 milions de vistes a YouTube. Des de la seva presentació, la cançó ha esdevingut un gran èxit, coronant els ranquings de l'Argentina, Bolívia, Xile, Colòmbia, Costa Rica, la República Dominicana, El Salvador, Guatemala, Itàlia, Mèxic, Panamà, Paraguai, Perú, Uruguai i Veneçuela. La cançó va rebre una certificació llatina de platí doble per l'Associació d'Indústria de l'Enregistrament d'Amèrica (RIAA) per vendre per damunt 120,000 còpies en el país.

## Referències

* ↑ «Pedro Capó se une al Club de los Mil Millones de YouTube». CNN, 27-04-2019. [Consulta: 27 abril 2019].
* ↑ «Pedro Capo & Farruko’s "Calma" Video Reaches 900 Million Views On YouTube». Headline Planet, 11-04-2019. [Consulta: 25 abril 2019].
# Daniel Draper i Vidal

Daniel Draper i Vidal (Barcelona, 1923 - l'Ametlla del Vallès, 8 de juny del 1997), fou un terratinent que participà en la política municipal de l'Ametlla del Vallès. En fou alcalde durant un breu període de 3 mesos el 1974.
Propietari del mas Draper, una de les cases pairals més importants del municipi i catalogada com a Bé Cultural d'Interès Nacional, que va heretar del seu oncle Claudi Draper i Desplats, fill de Josep Maria Draper i Giroud, primer alcalde de l'Ametlla del Vallès (1897 - 1902).
Fou nomenat alcalde l'agost del 1974 i ocupà el càrrec només durant tres mesos, fins al mes de novembre, quan s'integrà en el nou equip municipal encapçalat per Josep Aymerich i Cortillas. Anteriorment havia estat primer tinent d'alcalde durant set anys amb Josep Maria Partegàs i Suari, en l'administració del qual havia ocupat diverses carteres. El 1971 havia estat elegit compromissari per representar l'Ametlla a les eleccions de diputats provincials de la Diputació de Barcelona.

## Vegeu també

* Llista d'alcaldes de l'Ametlla del Vallès

## Referències

* ↑ AYMERICH I CORTILLAS, JOSEP, l'Ametlla del Vallès, 1945)

## Enllaços externs

* Biografia de l'alcalde al museu de Granollers
# Alberto Rodríguez Carroza

Alberto Rodríguez Carroza, conegut futbolísticament com a Carroza (Santa Coloma de Gramenet, 19 de febrer de 1983) és un futbolista català que juga de migcentre defensiu.

## Trajectòria esportiva

Carroza es va formar a les categories inferiors del FC Barcelona. El 2002, en el seu primer any d'amateur, va debutar a Tercera Divisió amb el FC Barcelona C, i el 2004 va ser ascendit al FC Barcelona B. Al primer filial blaugrana no va tenir gaires oportunitats i al mercat d'hivern va ser cedit al Girona. La seva aportació no va poder salvar el Girona del descens a Tercera.
De nou al Barça, Carroza va disputar una temporada al segon filial, a Tercera Divisió. La temporada 2006-07, Carroza va anar cedit al CF Gavà, amb el qual va aconseguir l'ascens a Segona B. Això li va obrir les portes del Terrassa FC, club en el qual Carroza va militar durant tres temporades a la categoria de bronze.
El Terrassa va baixar a Tercera l'any 2010, moment en què Carroza va fitxar pel CF Badalona. Amb l'equip escapulat Carroza només va disputar 14 partits, només 3 de titular.
L'estiu de 2011, Carroza és cridat per Piti Belmonte i fitxa per la UE Sant Andreu.

## Referències

* ↑ Mundo Deportivo (26/01/2005), pàgina 31. "Muchas novedades en la escuadra de José María Nogués."
* ↑ Mundo Deportivo (16/10/2006), pàgina 44. "Alberto Carroza se marcha al Gavà."
* ↑ Mundo Deportivo (31/07/2007), pàgina 24. "Els egarencs es nodreixen de Can Barça"
* ↑ Mundo Deportivo (21/07/2010), pàgina 31. "Carroza y Bustillo refuerzan la zaga"
* ↑ Web oficial UE Sant Andreu (09/07/2011). "El migcampista del Badalona, Carroza, fitxat."

## Enllaços externs

* Carroza a FutbolMe
# Fleetway Publications

Fleetway Publications, va ser una empresa editora de revistes de còmics amb seu a Londres. Es va fundar el 1959 quan el Grup Mirror va adquirir Amalgamated Press, amb seu a Fleetway House, Farringdon Street, Londres. Va ser una de les empreses que es va fusionar amb el grup IPC el 1963 i la marca Fleetway es va continuar utilitzant fins al 1968, quan totes les publicacions de l'IPC es van reorganitzar en les revistes unitàries IPC.
El 1987 la línia de còmics de IPC es va vendre a Robert Maxwell com a Fleetway Publications. Egmont UK va comprar Fleetway a Maxwell el 1991, fusionant-la amb la seva pròpia operació de publicació de còmics, London Editions, per formar Fleetway Editions, però el nom "Fleetway" va deixar d'aparèixer als seus còmics un temps després del 2002.
L'agost de 2016, Rebellion Developments va adquirir la biblioteca Fleetway d'Egmont, convertint-la en propietària de tots els personatges i títols de còmics creats per les filials d'IPC després de l'1 de gener de 1970, juntament amb 26 personatges especificats que van aparèixer a Buster i Roy dels Rovers; mentre que IPC conserva actualment els seus altres personatges i títols de còmics, inclosos Sexton Blake, The Steel Claw i Battler Britton (però no Dan Dare, que es va vendre per separat i que ara és propietat de Dan Dare Corporation).

## Referències

* 1 2 «AP/Fleetway: A Potted History» (en anglès). Kerschner & Taylor, 2017. Arxivat de l'original el 24 de gener 2018. [Consulta: 17 juny 2021].
* ↑ Bunge, Nicole. «REBELLION ACQUIRES FLEETWAY AND IPC YOUTH GROUP ARCHIVES» (en anglès). ICv2. [Consulta: 17 juny 2021].
* ↑ Johnston, Rich. «Rebellion Buys Fleetway Archive – Roy Of The Rovers, Oink, Tammy, Battle, Whizzer And Chips And More» (en anglès). Bleeding Cool. [Consulta: 17 juny 2021].
* ↑ Paul Birch. «Speaking Frankly...» (en anglès). birmingham mail, 2008. Arxivat de l'Birmingham Mail article original el 20/07/2011. [Consulta: 17 juny 2021].
# Canal de Revillagigedo

El canal de Revillagigedo, també conegut com a Revilla,és un braç de mar de l'oceà Pacífic que es troba a l'arxipèlag Alexander, a l'estat d'Alaska, Estats Units. S'estén al llarg de 56 km entre el continent, a l'est, l'illa de Revillagigedo, al nord, i l'illa Duke i l'illa Annette al sud-oest. Forma part del Passatge Interior.
El seu nom li va ser donat per Jacinto Caamano en honor a Juan Vicente de Güemes y Pacheco, segon comte de Revilla Gigedo, virrei de Nova Espanya l'any 1792.

## Referències

* ↑ Gurney, Michelle; Miller, Mike. Alaska's Southeast: Touring the Inside Passage. Globe Pequot, 13 May 2008, p. 142. ISBN 978-0-7627-4535-7 [Consulta: 31 març 2011].
* ↑ «Geographic Names Information System». [Consulta: 13 abril 2024].